
[bookmark: _Hlk221006182]	Valsts ugunsdzēsības un glābšanas dienesta iepirkuma komisija (turpmāk – komisija) 2026.gada 19.maijā no iespējamā pretendenta saņēma vēstuli Elektronisko iepirkumu sistēmas e-konkursu apakšsistēmā par atklāta konkursa “Guļammaisu piegāde” ID Nr. IeM VUGD 2026/24 (turpmāk – konkurss) nolikumā un tā pielikumos izvirzītajām prasībām. 
Iepirkuma komisija izskatīja iespējamā pretendenta jautājumu un sniedz šādu atbildi:

[bookmark: _Hlk230099956]Jautājums:
Komforta temperatūra tiek definēta kā konkrēta temperatūras vērtība, nevis diapazons. Lūdzam definēt šo konkrēto vērtību, jo tā nevar būt diapazons, it īpaši 14 grādu amplitūdā, kā tas ir norādīts tehniskajā specifikācijā. Vēršam uzmanību, ka guļammaisi ar komforta temperatūru -3 °C un +10 °C būtiski atšķiras pēc to siltum noturības, pildījuma un paredzētā lietojuma, līdz ar to šāds 14 °C diapazons var radīt savstarpēji nesalīdzināmus piedāvājumus, kas ir par pamatu iesniegt plānu un neatbilstošu guļammaisa piedāvājumu. Papildus norādām, ka nepietiekami precīzi definēta prasība dod iespēju pretendentiem tehniskajās datu lapās interpretēt prasību atšķirīgi, tādējādi ietekmējot godīgas konkurences un objektīvas piedāvājumu salīdzināšanas nodrošināšanu.

Atbilde
[bookmark: _Hlk230099928]Komisija paskaidro, ka tehniskajā specifikācijā noteiktais komforta temperatūras diapazons ir noteikts, ņemot vērā Pasūtītāja vajadzības un iepirkumam pieejamo finansējumu.
[bookmark: _GoBack]Vienlaikus komisija norāda, ka pretendentam piedāvājumā jānorāda precīza piedāvātā guļammaisa komforta temperatūra atbilstoši konkursa tehniskās specifikācijas 3.punktā noteiktajai prasībai un saskaņā ar ražotāja tehnisko dokumentāciju.


